Publication: Magyar Közlöny
Issue: MK-2003-35 (Year: 2003, Number: 35)
Era: 1990-2004
Section: 508.) is utal — fontosnak tartottam volna annak egyértelmûvé tételét az indokolásban, hogy a közterület-felügyeletrõl szóló 1999. évi LXIII. törvény (a továbbiakban:
Paragraph Index: 577

508.) is utal — fontosnak tartottam volna annak egyértelmûvé tételét az indokolásban, hogy a közterület-felügyeletrõl szóló 1999. évi LXIII. törvény (a továbbiakban: Kftv.) 14. §-ának, valamint 27. § c) pontjának a rendelkezõ rész 1. és 2. pontjában idézett szövegrésze azért alkotmányellenes, mert sérti az Alkotmány 58. § (1) bekezdése által biztosított jogot a mozgásszabadsághoz. A határozat indokolása azonban, bár felhívja mozgásszabadsághoz való jogot is, arra a következtetésre jut a támadott rendelkezések alkotmányosságát illetõen, hogy a felügyelõ általi feltartóztatás az Alkotmány 55. § (1) bekezdésének értelmében vett személyes szabadság korlátozásának minõsül. A Kftv. megsemmisített rendelkezései pusztán azt tették lehetõvé, hogy a felügyelõ idõlegesen megakadályozza az érintett személynek a közterületen való továbbhaladását. Személyeknek a felügyelõ által közterületen történõ feltartóztatása azonban álláspontom szerint önmagában nem tekinthetõ a személyes szabadság korlátozásának. A személyes szabadság korlátozásának ismérve az, hogy az érintett személy a hatóság õrizetébe kerül, onnan a hatóság engedélye nélküli távozását, ha szükséges fizikai értelemben, például a kijárat õrzésével, vagy lezárásával is megakadályozzák. Ebben az értelemben foglalt állást az Emberi Jogok Európai Bírósága is például az Engel és társai kontra Hollandia ügyben 1976. november 23-án hozott ítéletében, valamint a Raimondo kontra Olaszország ügyben 1994. február 22-én hozott ítéletében. Dr. Németh János s. k., alkotmánybíró Az Alkotmánybíróság 14/2003. (IV. 9.) AB végzése A MAGYAR KÖZTÁRSASÁG NEVÉBEN! Az Alkotmánybíróság alkotmánymódosító törvény egyes rendelkezéseinek a megsemmisítésére irányuló és az Alkotmány 79. §-ában elõírt népszavazással összefüggõ indítványok tárgyában meghozta a következõ végzést:

Source: https://magyarkozlony.hu/hivatalos-lapok/1afb337b394275d33cc2a9274b7ab20f4e80447e/dokumentumok/52284a0abcd66bf4f089103a74fdeb1a1a105ed0/letoltes